[{"text_idx": "#000005", "text": "Dod o hyd i Gwrs"}, {"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000015", "text": "Bydd polisi byd-eang newydd, a gychwynnwyd gan fyfyriwr a raddiodd ym Mhrifysgol Bangor, yn cael ei brofi am y tro cyntaf, yn awr bod mynydd ia\u0302 anferthol, yr amcangyfrifir iddo fod yn fwy na chwarter maint Cymru, wedi torri'n rhydd o Antarctica."}, {"text_idx": "#000018", "text": "Ar 12 Gorffennaf, ar o\u0302l misoedd o \u2018hongian ar edefyn\u2019 bu i fynydd ia\u0302 enfawr tua 5,800 km2 o arwynebedd dorri'n rhydd o sgafell ia\u0302 Larsen C Antarctica gyferbyn a\u0302 Phenrhyn yr Antarctig. Gallai'r rhan o'r mo\u0302r a ddatgelwyd fod y digwyddiad arwyddocaol cyntaf i ddod dan delerau\u2019r cytundeb rhyngwladol newydd."}, {"text_idx": "#000019", "text": "Caiff gwyddonwyr gyfleoedd yn awr i astudio sefydlogrwydd y sgafell ia sy'n weddill, yn ogystal a\u0302 deall sut mae cymunedau biolegol newydd yn anheddu'r mo\u0302r sydd newydd ei ddatgelu a'r rhannau o wely'r mo\u0302r oddi tano. Yn o\u0302l Dr Phil Trathan a'i gydweithiwr Dr Susie Grant, bydd y digwyddiad ymrannu hwn yn rhoi cyfleoedd gwyddonol unigryw ar gyfer deall pa rywogaethau sy'n symud i mewn i'r mo\u0302r agored a'r cynefinoedd gwely'r mo\u0302r newydd hyn, ac ar ba gyfradd y mae cymunedau'n datblygu."}, {"text_idx": "#000021", "text": "\u201cI'r rhan newydd hon o'r mo\u0302r dderbyn gwarchodaeth dan y cytundeb CCAMLR diweddar, rhaid iddo gyflanwi'r meini prawf penodol y cytunwyd arnynt gan CCAMLR y llynedd. Os caiff ei bennu, byddai gweithgarwch pysgota masnachol am cril yr Antarctig neu Dissostichus mawsoni (toothfish yr Antarctig) wedi'i gyfyngu, gan roi cyfle gwerthfawr i astudio'r cynefinoedd newydd yn absenoldeb cynaeafu. Byddai'r warchodaeth gychwynnol wedi'i chyfyngu o ran amser tra bo gweithgarwch ymchwil cychwynnol yn cael eu trefnu gan y gymuned wyddonol ryngwladol, ond gellid ei ymestyn drwy gytundeb a\u0302 CCAMLR.\u201d"}]